- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Restricţii de circulaţie pentru camioane în Ungaria, în perioada Rusaliilor catolice
Restricţii de circulaţie pentru camioane în Ungaria, în perioada Rusaliilor catolice
Autorităţile de frontieră din Ungaria au transmis Poliţiei de Frontieră din România că în zilele următoare, circulaţia automarfarelor cu o capacitate mai mare de 7,5 tone este restricţionată pe teritoriul ungar. Restricţiile intra în vigoare ca urmare a faptului că în perioada următoare se celebrează Sărbătoarea „Pogorârea Sfântului Duh” – Rusaliile, iar pe teritoriul Ungariei este declarată zi de sărbătoare naţională, nelucrătoare.
Circulaţia pentru acest tip de vehicule va fi restricţionată astfel: duminică, 19 mai, intervalul orar 07.00 - ora 23.00 (ora României) şi luni, 20 mai, intervalul orar 07.00 - ora 23.00 (ora României).
În această perioada, şoferii automarfarelor vor avea obligaţia să staţioneze în parcările special amenajate, până la finalizarea intervalului pentru care au fost stabilite restricţii de circulaţie pe drumurile publice din Ungaria.
Restricţiile nu se referă la mijloace de transport care efectuează transporturi de mărfuri periculoase, animale vii, produse alimentare perisabile ori supuse unui anumit regim de temperatură.
În acest sens, Inspectoratele Teritoriale ale Poliţiei de Frontieră Oradea şi Sighetu Marmaţiei vor ţine legătura permanent cu autorităţile de frontieră din Ungaria în vederea dispunerii unor măsuri comune pentru fluidizarea traficului la ridicarea restricţiilor.
Poliţia de Frontieră din România precizează că în intervalul orar respectiv, traficul de călători şi autoturisme prin punctele de trecere a frontierei se va desfăşura în condiţii normale, iar Poliţia de Frontieră a dispus toate măsurile aflate în competenţă pentru derularea unui trafic fluent si asigurarea unui control operativ şi eficient.
Totodată, în punctele de trecere aeroportuare din Timişoara, Târgu-Mureş, Cluj-Napoca, Sibiu şi Bacău vor fi dispuse măsuri suplimentare, în cazul în care situaţia o va impune, pentru fluidizarea traficului şi pentru a oferi sprijin cetăţenilor în orice situaţie.
La ridicarea restricţiilor, Poliţia de Frontieră le recomandă şoferilor de automarfare şi participanţilor la trafic tranzitarea tuturor punctelor de frontieră existente la graniţă, funcţie de capacitatea permisă, astfel încât să se preîntâmpine apariţia suprasolicitărilor doar a unora dintre acestea.
Punctele de frontieră existente la graniţa cu Ungaria pe unde automarfarele pot tranzita: pe raza jud. Satu Mare: PTF Petea; pe raza jud. Bihor: PTF Salonta, PTF Borş, PTF Borş II; pe raza jud. Arad: PTF Nădlac, PTF Nadlac II, PTF Turnu, PTF Vărşand.
De asemenea, se recomandă consultarea aplicaţiei Trafic on-line dezvoltată si pentru autovehiculele de mare tonaj care este disponibilă pe pagina de internet https://www.politiadefrontiera.ro/ro/traficonline/?vt=2&dt=2 .
Poliţia de Frontieră a pus la dispoziţia participanţilor la traficul transfrontalier numărul de telefon 021.9590 unde pot semnala diferite aspecte despre modul în care a fost efectuat controlul la trecerea frontierei, sesizările fiind preluate de către poliţiştii de frontieră care vor acţiona în consecinţă, legal, de la caz la caz.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO